Diari Oficial de la Generalitat Valenciana


Sumari del DOGV 5147, del 01-12-2005 (2005/12624)

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Autònoma de València per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les Comunitats Autònomes).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/12573


Data del document
:   16-11-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * administració central
    * jurisdicció de menors
    * protecció de la infància
    * cooperació administrativa

RESOLUCIÓ de 16 de novembre de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Autònoma de València per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les Comunitats Autònomes). [2005/X12807]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Comunitat Autònoma de València, el 17 de desembre de 2004, un Conveni de col·laboració per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les Comunitats Autònomes), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0559/2005, i que figura com a annex d'esta resolució.
  
València, 16 de novembre de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Ministeri de Treball i Assumptes Socials i la Comunitat Autònoma Valenciana, per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes).
  
Madrid, 17 de desembre de 2004
  
Reunits:
  
D'una part, l'Excm. Ministre de Treball i Assumptes Socials, Sr. Jesús Caldera Sánchez-Capitán, nomenat per Reial Decret 558/2004, de 17 d'abril (BOE núm. 94, de 18 d'abril), en nom i representació de l'administració general de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la redacció donada a esta per la Llei 4/1999, de 13 de gener, (BOE núm. 12), sobre competència per a realitzar convenis de col·laboració amb les comunitats autònomes.
  
I d'una altra part, l'Honorable consellera de Benestar Social, Sra. Alicia de Miguel García, d'acord amb els decrets 5/2003, de 20 de juny, i 7/2004, de 27 d'agost, del President de la Generalitat Valenciana, trobant-se autoritzada per a la firma del present Conveni per acord adoptat, pel Consell de la Generalitat Valenciana, amb data de 8 d'octubre de 2004, d'acord amb l'article 21 de la Llei 5/1983, de 30 de desembre, de Govern Valencià i l'article 54 bis b) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
Ambdós parts es reconeixen mútua capacitat per a obligar-se i convindre, i
  
Manifesten:
  
Primer. Que al Ministeri de Treball i Assumptes Socials li correspon la protecció i la promoció del menor i la família, d'acord amb el que preveuen els reials decrets 758/1996 de 5 de maig, 839/1996 de 10 de maig, 1888/1996 de 2 d'agost i 140/1997 de 31 de gener.
  
Segon. Que la Conselleria de Benestar Social de l'administració de la Generalitat té competències en matèria d'institucions públiques de protecció i ajuda a menors, d'acord amb l'art. 31.27 del seu Estatut (Llei Orgànica 5/1982, d'1 de juliol), i els reials decrets de transferència 1081/1984, de 29 de febrer; 1055/1985, de 5 de juny; 234/1987, de 6 de febrer i 518/1989, de 12 de maig.
  
Tercer. Que d'acord amb el que establix la regla quarta de l'apartat dos de l'article 153 del text refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals Administratives i d'Orde Social, és procedent la subscripció del present Conveni de Col·laboració.
  
Quart. Que la Llei 61/2003, de 30 de desembre, de Pressupostos Generals de l'Estat per al 2004 (BOE del dia 31), inclou un crèdit adscrit al Ministeri de Treball i Assumptes Socials, i que la classificació 88.21.811I.387.94 transferències corrents a comunitats autònomes per a la realització de programes d'execució de mesures per a menors infractors té una dotació de 3.005.060,00 euros.
  
Quint. Que la Comunitat Valenciana garantix l'existència de dotació pressupostària per a semblants finalitats.
  
Sext. Que és voluntat del Ministeri de Treball i Assumptes Socials promoure i potenciar la realització de programes d'execució de mesures alternatives a l'internament dictades pels jutges de menors i de capacitació de professionals de les comunitats autònomes.
  
Sèptim. Que els projectes s'han seleccionat d'acord amb els criteris objectius de distribució del crèdit acordats amb les comunitats autònomes en la Conferència Sectorial d'Assumptes Socials, aprovats per Acord del Consell de Ministres del dia 16 de juliol del 2004 (BOE de 13 d'agost del 2004).
  
Octau. Que la Comunitat Valenciana té prevista la posada en marxa de programes de les característiques assenyalades.
  
Per tot allò que s'ha exposat, ambdós parts acorden subscriure el present Conveni de Col·laboració de naturalesa administrativa, d'acord amb el que establix l'article 3.1.c) del Text Refós de la Llei de Contractes de les Administracions Públiques, en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 153 del Text Refós de la Llei General Pressupostària, i que es regirà d'acord amb les següents
  
Clàusules:
  
Primera. El present Conveni té com a objecte establir la col·laboració entre el Ministeri de Treball i Assumptes Socials i la Comunitat Valenciana, per al desenvolupament dels programes d'execució de mesures per a menors infractors (mesures alternatives a l'internament dictades pels jutges de menors i de capacitació dels professionals de les comunitats autònomes), per mitjà del finançament conjunt, tal com s'especifiquen en l'annex d'este Conveni.
  
Segona. La Comunitat Autònoma posarà en marxa els programes a què es fa referència en l'apartat anterior.
  
Tercera. Per a sufragar els costos dels esmentats programes, la Comunitat Valenciana, es compromet a aportar la quantitat total d'un milió tres-cents vint mil set-cents huitanta-sis euros amb seixanta-un cèntims (1.320.786,61 €), com a participació en el finançament dels programes, d'acord amb el desglossament que es conté en l'annex d'este Conveni.
  
Quarta. El Ministeri de Treball i Assumptes Socials, a càrrec de la seua dotació pressupostària 04.53.722D.372.75 per a l'exercici de 2004, aporta la quantitat de tres-cents vint-i-quatre mil tres-cents huitanta-set euros amb setanta-quatre cèntims (324.387,74 €) com a participació en el finançament dels programes, d'acord amb el desglossament que es conté en l'annex d'este Conveni.
  
Quinta. El Ministeri de Treball i Assumptes Socials procedirà a transferir a la Comunitat Valenciana la quantitat prevista en la clàusula quarta d'este Conveni en els termes establits en l'article 153, 2, sexta, del Text Refós de la Llei General Pressupostària (Reial Decret Legislatiu 1091/1988, de 23 de setembre).
  
Així mateix, col·laborarà tècnicament per a facilitar la realització dels programes objecte de conveni.
  
Sexta. La Comunitat Autònoma haurà de:
  
A. Aplicar els fons previstos en les clàusules tercera i quarta als gastos corresponents a l'execució i el desenvolupament dels programes que s'especifiquen en este Conveni de Col·laboració.
  
B. Informar sobre la posada en marxa dels servicis previstos en el programa i proporcionar al Ministeri de Treball i Assumptes Socials la informació que demane en relació amb el present Conveni.
  
C. Elaborar els documents necessaris que permeten recollir les dades tècniques sobre els servicis finançats.
  
D. Remetre, al finalitzar la vigència del Conveni, un estat comprensiu dels compromisos de crèdit, les obligacions reconegudes i els pagaments realitzats, d'acord amb el que disposa l'article 86.2, regla sexta, de la Llei 47/2003, de 26 de novembre, General Pressupostària.
  
E. Comunicar qualsevol modificació que poguera sorgir en el desplegament i l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la Comunitat Autònoma, l'acceptació expressa de qualsevol variació en el desenvolupament dels projectes.
  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Sèptima. La Comunitat Valenciana elaborarà, al finalitzar la vigència del Conveni, una Memòria financera i tècnica de cada projecte que entregarà en els tres mesos següents i que almenys reculla:
  
- Data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Resultats obtinguts.
  
- Dades estadístiques.
  
- Dificultats i propostes.
  
- Valoració del programa.
  
En el cas que la Comunitat Valenciana no presente l'esmentada memòria, s'analitzarà en la Comissió de Seguiment que es regula en la clàusula següent, sense perjuí de les conseqüències que pogueren derivar-se d'acord amb el que establix la clàusula onzena del present conveni.
  
Octava. Per al seguiment del present Conveni es crearà una Comissió Mixta de Seguiment, que tindrà com a funcions vetlar pel compliment del que establix el present Conveni, tot tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
  
Estarà integrada per un representant del Ministeri de Treball i Assumptes Socials i per un representant de cada una de les comunitats autònomes firmants dels convenis.
  
El representant del Ministeri de Treball i Assumptes Socials serà designat per la directora general de les Famílies i la Infància, i el representant de la Conselleria de Benestar Social de l'administració de la Generalitat Valenciana, per la directora general de la Família, Menor i Adopcions.
  
El seu règim de funcionament és el previst en la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, i es designarà el president pel mateix òrgan col·legiat i actuant com a Secretari un funcionari de la Direcció General de les Famílies i la Infància del Ministeri de Treball i Assumptes Socials designat per la directora general.
  
Novena. En la publicitat que es realitze en qualsevol mitjà de comunicació social sobre les actuacions derivades d'estos programes es farà constar expressament que estos es porten a terme en virtut del cofinançament establit entre el Ministeri de Treball i Assumptes Socials i la Comunitat Autònoma.
  
Deu. La duració del conveni s'establix per a l'any 2004 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.
  
Onze. El present Conveni s'extingirà igualment en cas d'incompliment per alguna de les parts dels compromisos que s'hi adquirixen. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al/als programa/s previstos en ell, sense perjuí de l'execució de les activitats en curs.
  
Dotze. Els informes finals dels programes estaran a disposició del conjunt de les comunitats autònomes, i podrà ser presentat en les reunions de directors generals i en les comissions tècniques de coordinació interautonòmiques sobre temes de menors.
  
Tretze. Les qüestions litigioses que pogueren derivar-se del present Conveni, tenint en compte la seua naturalesa administrativa, seran sotmeses a la jurisdicció contenciosa administrativa.
  
I en prova de conformitat, firmen el present Conveni en dos exemplars, quedant-se'n un en poder de cada part, al lloc i la data amunt indicats.
  
El ministre de Treball i Assumptes Socials,
  
JESÚS CALDERA SÁNCHEZ-CAPITÁN
  
La consellera de Benestar Social,
  
ALICIA DE MIGUEL GARCÍA
  
ANNEX
  
Aportació de la Comunitat Valenciana i el Ministeri de Treball i Assumptes Socials, per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes).
  
1) Nom del Projecte: Mesures alternatives a l'internament (Benicarló).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
2) Nom del Projecte: Mesures alternatives a l'internament (Burriana).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
3) Nom del Projecte: Mesures alternatives a l'internament (Onda).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
4) Nom del Projecte: Mesures alternatives a l'internament (la Vall d'Uixó).
  
Aportació de la Comunitat Autònoma: 6.551,03 euros.
  
Aportació MTAS: 1.608,89 euros.
  
5) Nom del Projecte: Mesures alternatives a l'internament (Vila-real).
  
Aportació de la Comunitat Autònoma: 19.653,04 euros.
  
Aportació MTAS: 4.826,66 euros.
  
6) Nom del Projecte: Mesures alternatives a l'internament (Vinaròs).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
7) Nom del Projecte: Mesures alternatives a l'internament (Província de Castelló ?Spam-).
  
Aportació de la Comunitat Autònoma: 98.136,85 euros.
  
Aportació MTAS: 24.101,79 euros.
  
8) Nom del Projecte: Mesures alternatives a l'internament (Aldaia).
  
Aportació de la Comunitat Autònoma: 9.826,52 euros.
  
Aportació MTAS 2.413,33 euros.
  
9) Nom del Projecte: Mesures alternatives a l'internament (Algemesí).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
10) Nom del Projecte: Mesures alternatives a l'internament (Alzira).
  
Aportació de la Comunitat Autònoma: 21.856,24 euros.
  
Aportació MTAS: 5.367,76 euros.
  
11) Nom del Projecte: Mesures alternatives a l'internament (Burjassot).
  
Aportació de la Comunitat Autònoma: 39.948,34 euros.
  
Aportació MTAS:: 9.811,06 euros.
  
12) Nom del Projecte: Mesures alternatives a l'internament (Gandia).
  
Aportació de la Comunitat Autònoma: 40.108,91 euros.
  
Aportació MTAS: 9.850,49 euros.
  
13) Nom del Projecte: Mesures alternatives a l'internament (Montcada).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
14) Nom del Projecte: Mesures alternatives a l'internament (Paterna).
  
Aportació de la Comunitat Autònoma: 40.108,91 euros.
  
Aportació MTAS: 9.850,49 euros.
  
15) Nom del Projecte: Mesures alternatives a l'internament (Sagunt).
  
Aportació de la Comunitat Autònoma.20.134,74 euros.
  
Aportació MTAS: 4.944,96 euros.
  
16) Nom del Projecte: Mesures alternatives a l'internament (Torrent).
  
Aportació de la Comunitat Autònoma: 49.132,59 euros.
  
Aportació MTAS: 12.066,66 euros.
  
17) Nom del Projecte: Mesures alternatives a l'internament (València).
  
Aportació de la Comunitat Autònoma: 179.678,54 euros.
  
Aportació MTAS: 44.138,66 euros.
  
18) Nom del Projecte: Mesures alternatives a l'internament (Mancomunitat Camp de Túria).
  
Aportació de la Comunitat Autònoma: 21.579,83 euros.
  
Aportació MTAS: 5.299,87 euros.
  
19) Nom del Projecte: Mesures alternatives a l'internament (Província de València - Imedes).
  
Aportació de la Comunitat Autònoma: 238.862,35 euros.
  
Aportació MTAS: 58.663,09 euros.
  
20) Nom del Projecte: Mesures alternatives a l'internament (Elx).
  
Aportació de la Comunitat Autònoma: 58.959,11 euros.
  
Aportació MTAS: 14.479,99 euros.
  
21) Nom del Projecte: Mesures alternatives a l'internament (la Vila Joiosa).
  
Aportació de la Comunitat Autònoma: 10.227,93 euros.
  
Aportació MTAS: 2.511,92 euros.
  
22) Nom del Projecte: Mesures alternatives a l'internament (Província d'Alacant - Diagrama).
  
Aportació de la Comunitat Autònoma.182.144,21 euros.
  
Aportació MTAS. 44.733,47 euros.
  
23) Nom del Projecte: Mesures alternatives a l'internament (Província d'Alacant - els Arcs).
  
Aportació de la Comunitat Autònoma: 35.565,00 euros.
  
Aportació MTAS .8.734,54 euros.
  
24) Nom del Projecte: Mesures alternatives a l'internament (Província d'Alacant - OSD Sant Josep Obrer).
  
Aportació de la Comunitat Autònoma: 42.115,98 euros.
  
Aportació MTAS: 10.343,42 euros.
  
25) Nom del Projecte: Mesures alternatives a l'internament (Província d'Alacant - Natzaret).
  
Aportació de la Comunitat Autònoma: 144.828,91 euros.
  
Aportació MTAS: 35.569,07 euros.
  
TOTAL APORTACIÓ COMUNITAT AUTÒNOMA: 1.320.786,61 euros.
  
APORTACIÓ MINISTERI DE TREBALL I AA SS: 324.387'74 euros.